OpenLLM-France/wikimedia huggingface dataset:
# Impersonalitat sintàctica

En sentit estricte, una oració impersonal és una oració que no té subjecte gramatical i consta només d'un sintagma verbal. Per exemple: plou; fa calor; és de nit; hi ha pomes en aquest cistell; s'hi està bé, aquí.
Les oracions impersonals obliguen a replantejar el concepte d'oració des del punt de vista estructural, ja que no corresponen a l'esquema SN + SV sinó que consten només d'un SV. També entren en contradicció amb la definició tradicional, ja que aparentment no hi ha predicació perquè no hi ha un subjecte del qual predicar. En realitat, però, perquè existeixi una oració en el pla de la llengua, l'únic requisit és que hi figuri un verb en forma personal.

## Classes d'impersonals sintàctiques

* Unipersonals: Impersonals que designen fenòmens naturals; són els anomenats "verbs meteorològics" que es conjuguen en 3a persona del singular, com ara plou, neva, plovisqueja, trona, pedrega, etc.
* Gramaticalitzades: Impersonals amb les formes verbals hi ha, fa o es: hi ha pomes a la cistella, fa fred, és aviat. L'element que segueix al verb no és el subjecte sinó un complement directe en el cas de hi ha i fa, i un atribut del verb és, ja que accepta la substitució pronominal.
* Reflexives: Impersonals amb es/s´/se; en determinades construccions, el morfema gramatical es/s´/se es converteix en una marca d'impersonalitat. En aquest cas existeix un agent o un subjecte semàntic, però, o és desconegut, o no interessa precisar-lo: se saluda els ambaixadors; s'hi està bé, aquí.

## Vegeu també

* Impersonalitat semàntica
# Implant (medicina)

Un implant és un dispositiu mèdic fabricat per reemplaçar una estructura biològica que falta, donar suport a una estructura biològica danyada, o millorar una estructura biològica existent. Els implants mèdics són dispositius fets per l'home, en contrast amb un trasplantament, en el qual es trasplanta un teixit biomèdic. La superfície dels implants que es posen en contacte amb el cos pot estar feta d'un material biomèdic com ara titani, silicona o apatita, depenent del que sigui més funcional. En alguns casos els implants contenen circuits electrònics per exemple, un marcapassos cardíac artificial o un implant coclear. Alguns implants són bioactius, com els dispositius subcutanis d'administració de fàrmacs en forma de píndoles implantables o els stents alliberadors de fàrmacs.

## Bibliografia

* Black, J. (2006). Biological performance of materials: Fundamentals of biocompatibility. Nova York: Taylor & Francis Group.
* Device classification. U.S. Department of Health and Human Services (2009).
* D.F. Williams, Williams Dictionary of Biomaterials. Liverpool University Press, 1999 ISBN 978-0-85323-734-1; ISBN 0-85323-734-4

## Vegeu també

* Producte sanitari implantable actiu
* Implant de càrrega immediata

## Enllaços externs

* Implants and Prosthetics. U.S. Food and Drug Administration (anglès)
Viccionari
# Pedrera des Molar

La pedrera des Molar és una pedrera prehistòrica de cronologia incerta situada al lloc anomenat Es Molar, a la urbanització de Cala Pi, al municipi de Llucmajor, Mallorca. Aquesta pedrera s'emprà bàsicament per obtenir moles de molí, com les descobertes en al pròxim Poblat talaiòtic de Capocorb Vell.

## Referències

* ↑ Garcia, E «El proceso constructivo de un edificio de la Edad de Bronce en Menorca. El caso de Son Marcer de Baix (Ferreries, Menorca)». Mayurqa. Universitat de les Illes Balears, 31, 2006, pàg. 120.
# Paraplesiops bleekeri

Paraplesiops bleekeri és una espècie de peix de la família Plesiopidae i de l'ordre dels perciformes endèmic de l'est d'Austràlia.

## Referències

* ↑ FishBase (anglès)
# Paraplagusia sinerama

Paraplagusia sinerama és un peix teleosti de la família dels cinoglòssids i de l'ordre dels pleuronectiformes que es troba a les costes del nord d'Austràlia i del sud de Papua Nova Guinea.

## Referències

* ↑ The Taxonomicon (anglès)
* ↑ FishBase (anglès)
# Paraplegia

La paraplegia és una paràlisi d'ambdues extremitats inferiors. Quan el grau d'afectació no és complet (parèsia) llavors s'anomena paraparèsia.
La paraplegia és una malaltia per la qual la part inferior del cos queda paralitzada i no té funcionalitat. Normalment és resultat d'una lesió medul·lar o d'una malaltia congènita com l'espina bífida. Una polineuropatia pot tenir també com a conseqüència la paraplegia. Si els braços es veuen afectats també per la paràlisi la malaltia es denomina tetraplegia.

## Etiologia

Les causes van des del trauma (lesió aguda de la medul·la espinal: per la seva secció o compressió, generalment per fragments ossis de les fractures vertebrals) als tumors (compressió medul·lar crònica), mielitis transversa i esclerosi múltiple.

## Persones conegudes afectades de tetraplegia

* Albert Llovera, esportista andorrà

## Referències

* ↑ «Paraplegia». Gran Enciclopèdia Catalana. Barcelona: Grup Enciclopèdia Catalana.
* ↑ "Standard Neurological Classification of Spinal Cord Injury" (PDF). American Spinal Injury Association & ISCOS. Archived from the original on June 18, 2011
* ↑ Walsh, Fergus. «Paralysed man walks again after cell transplant». bbc.co.uk, 21-10-2014. [Consulta: 26 octubre 2014].
* ↑ Quinn, Ben. «Paralysed man Darek Fidyka walks again after pioneering surgery». theguardian.com, 21-10-2014. [Consulta: 26 octubre 2014]. «The 38-year-old, who is believed to be the first person in the world to recover from complete severing of the spinal nerves, can now walk with a frame and has been able to resume an independent life, even to the extent of driving a car, while sensation has returned to his lower limbs.»

## Vegeu també

Viccionari
* Hemiplegia
* Monoplegia
* Tetraplegia
# Hyperolius tornieri

Hyperolius tornieri és una espècie de granota de la família dels hiperòlids que viu a Tanzània.

## Referències

* Schiøtz, A. 2004. Hyperolius tornieri. Llista Vermella d'Espècies Amenaçades de la UICN 2006. Consulta: 16 d'abril del 2008.
# Hyperolius vilhenai

Hyperolius vilhenai és una espècie de granota de la família dels hiperòlids que viu a Angola i, possiblement també, a la República Democràtica del Congo.

## Referències

* Schiøtz, A. & Channing, A. 2004. Hyperolius vilhenai. Llista Vermella d'Espècies Amenaçades de la UICN 2006. Consulta: 16 d'abril del 2008.
# Hyperolius torrentis

Hyperolius torrentis és una espècie de granota de la família dels hiperòlids que viu a Ghana i Togo.
Està amenaçada d'extinció per la pèrdua del seu hàbitat natural.

## Referències

* Schiøtz, A. & Rödel, M.-O. 2004. Hyperolius torrentis. Llista Vermella d'Espècies Amenaçades de la UICN 2006. Consulta: 16 d'abril del 2008.
# Inmaculada Guaita Vañó

Inmaculada Guaita Vañó (Picassent, 22 de març de 1965) és una política valenciana, diputada al Congrés dels Diputats en la IX i X legislatures.

## Biografia

Militant del Partido Popular des de 1983, ha estat Directora de Relacions Institucionals de la societat Projectes Temàtics de la Comunitat Valenciana. Ha estat elegida regidora de l'ajuntament de Picassent a les eleccions municipals espanyoles de 1999, 2003, 2007, 2011 i 2015.
El 2009 va substituir en el seu escó José María Michavila Núñez, elegit diputat a les eleccions generals espanyoles de 2008 i que va renunciar al seu escó "per raons personals i familiars·. De 2009 a 2011 ha estat vocal de la Comissió de Justícia i de la Comissió de Sanitat, Política Social i Consum del Congrés dels Diputats. En 2014 substituiria en el Congrés dels Diputats el seu company de partit Esteban González Pons, elegit diputat al Parlament Europeu. Des d'aleshores és secretària primera de la Comissió d'Igualtat del Congrés fins a 2015.

## Referències

* ↑ «Corporació municipal escollida en 2015». Arxivat de l'original el 2015-08-06. [Consulta: 12 agost 2015].
* ↑ Inmaculada Guaita, edil del PP en Picassent, sustituirá a Michavila en el Congreso, ABC, 28 d'agost de 2009
* ↑ Fitxa del Congrés dels Diputats, IX Legislatura
* ↑ Inmaculada Guaita, concejala del PP en Picassent (Valencia), sustituirá a Michavila en el Congreso, Europa Press, 28 d'agost de 2014
* ↑ Fitxa del COngrés dels diputats, X Legislatura
# Paulišita

La paulišita és un mineral de la classe dels carbonats. Rep el nom en honor al mineralogista i geòleg txec Petr Pauliš (n. 1956).

## Característiques

La paulišita és un carbonat de fórmula química Ca₂Zn(CO₃)₃·2H₂O. Va ser aprovada com a espècie vàlida per l'Associació Mineralògica Internacional en el mes de juliol de l'any 2023, i publicada gairebé un any més tard. Cristal·litza en el sistema monoclínic.
Les mostres que van servir per a determinar l'espècie, el que es coneix com a material tipus, es troben conservades a les col·leccions del departament de mineralogia i petrologia del Museu Nacional de Praga, a la República Txeca, amb el número de catàleg: P1P 9/2023, i a les col·leccions del Museu d'Història Natural de la Universitat de Pisa (Itàlia), amb el número de catàleg: 20064.

## Formació i jaciments

Va ser descoberta a Staročeské Lode, a la localitat de Kutná Hora, dins el districte homònim (Bohèmia Central, República Txeca), sent aquest l'únic indret de tot el planeta on ha estat descrita aquesta espècie mineral.

## Referències

* ↑ «Paulišite» (en anglès). Mindat. [Consulta: 16 octubre 2023].
* 1 2 Sejkora, Jiří; Biagioni, Cristian; Dolníček, Zdeněk; Škoda, Radek; Ederova, Jana «Paulišite, Ca2Zn(CO3)3·2H2O, a new mineral with a novel crystal structure». American Mineralogist, 21-06-2024. DOI: https://doi.org/10.2138/am-2024-9418 [Consulta: 25 setembre 2024].
* ↑ Bosi, Ferdinando; Hatert, Frédéric; Pasero, Marco; Mills, Stuart J. «Newsletter 74». Mineralogical Magazine, 27-07-2023, pàg. 1–5. DOI: https://doi.org/10.1180/mgm.2023.54 [Consulta: 16 octubre 2023].
# Paulkerrita

La paulkerrita és un mineral de la classe dels fosfats que pertany i dona nom al grup de la paulkerrita. Rep el nom en honor de Paul Francis Kerr (Helmet, Califòrnia, EUA, 12 de gener de 1897 - Chicago, Illinois, EUA, 27 de febrer de 1981), professor de mineralogia a la Universitat de Colúmbia, Nova York.

## Característiques

La paulkerrita és un fosfat, una espècie mineral que va ser validada per l'Associació Mineralògica Internacional l'any 1984. La seva fórmula química va ser redefinida l'any 2023, passant a ser (H₂O)KMg₂Fe₂Ti(PO₄)₄(OF)(H₂O)₁₀⋅4H₂O, així com el sistema en que cristal·litza, passant de l'ortoròmbic al monoclínic. La seva duresa a l'escala de Mohs és 3.
Segons la classificació de Nickel-Strunz pertany a «08.DH: Fosfats amb cations de mida mitjana i gran, (OH, etc.):RO₄ < 1:1» juntament amb els següents minerals: minyulita, leucofosfita, esfeniscidita, tinsleyita, jahnsita-(CaMnFe), jahnsita-(CaMnMg), jahnsita-(CaMnMn), keckita, rittmannita, whiteïta-(CaFeMg), whiteïta-(CaMnMg), whiteïta-(MnFeMg), jahnsita-(MnMnMn), kaluginita, jahnsita-(CaFeFe), jahnsita-(NaFeMg), jahnsita-(NaMnMg), jahnsita-(CaMgMg), manganosegelerita, overita, segelerita, wilhelmvierlingita, juonniïta, calcioferrita, kingsmountita, montgomeryita, zodacita, arseniosiderita, kolfanita, mitridatita, pararobertsita, robertsita, sailaufita, mantienneïta, benyacarita, xantoxenita, mahnertita, andyrobertsita, calcioandyrobertsita, englishita i bouazzerita.

## Formació i jaciments

Va ser descoberta als Estats Units, concretament a l'àrea de la mina Bagdad, a la localitat de Hillside, dins el comtat de Yavapai (Arizona). També ha estat descrita al Marroc, Portugal, Alemanya i la República Txeca.

## Referències

* ↑ «Paulkerrite» (en anglès). Mindat. [Consulta: 17 gener 2022].
* 1 2 Grey, Ian E.; Boer, Stephanie; MacRae, Colin M.; Wilson, Nicholas C.; Mumme, William G.; Bosi, Ferdinando «Crystal chemistry of type paulkerrite and establishment of the paulkerrite group nomenclature». European Journal of Mineralogy, 35, 6, 01-11-2023, pàg. 909–919. DOI: https://doi.org/10.5194/ejm-35-909-2023 [Consulta: 8 novembre 2023].
# Illa Pitt

* Per a altres significats, vegeu «Illa Pitt (Canadà)».
L'illa Pitt (Pitt Island) és la segona illa és gran de les illes Chatham, un territori de Nova Zelanda. En idioma moriori l'anomenen Rangiaotea.
L'illa Pitt fa 24 km² l'estret Pitt la separa de l'illa Chatham. És una illa molt aturonada, el seu punt més alt fa 241 m. L'any 2008 estava poblada per 38 persones.
El Kahuitara Point d'aquesta illa és el primer lloc poblat de la Terra on s'observa l'eixida del Sol a cada any nou.

## Història

l'illa Pitt estava originàriament poblada pels Moriori.
Els primers europeus en avistar aquesta illa van ser la tripulació del vaixell de William R. Broughton HMS Chatham, el 1791. Va rebre el seu nom en honor de William Pitt, primer baró de Chatham.

## Economia

Les principals fonts de recursos de l'illa són l'agricultura, la pesca comercial i el turisme.

## Referències

* ↑ Government of New Zealand, Dept. of Conservation (1999) Chatham IslandsConservation Management Strategy, map 6. Accessed on 2012-07-13.
* ↑ «First Sunrise of the New Millennium». Astronomical Applications Department, U.S. Naval Observatory. Arxivat de l'original el 2004-06-26. [Consulta: 13 novembre 2012].
* ↑ King 2000.
* ↑ «Education-resources for unit plans, unit-plan templates index». [Consulta: 21 març 2024].

## Enllaços externs

* Moriori Education Resources Online Arxivat 2008-06-02 a Wayback Machine.
# Isoperla sowerbyi

Isoperla sowerbyi és una espècie d'insecte plecòpter pertanyent a la família dels perlòdids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Àsia.

## Referències

* ↑ Banks, 1906. Ent. News 17:175. «Enllaç».
* ↑ uBio (anglès)
* 1 2 Wu, C.F. & Claassen, 1934. Bull. Pek. Soc. Nat. Hist. 9:111-129.
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)

## Bibliografia

* Illies, 1966. Das Tierreich 82:421.

## Enllaços externs

* Encyclopedia of Life (anglès)
# INEFC Lleida

L'INEFC de Lleida és la seu de l'Institut Nacional d'Educació Física de Catalunya que hi ha en aquesta ciutat i, com a centre públic docent de la Generalitat de Catalunya, assumeix les tasques de docència universitària i d'investigació en l'àmbit de les ciències de l'activitat física i l'esport. La institució és un Organisme Autònom de la Generalitat de Catalunya i el campus de Lleida està adscrit a la Universitat de Lleida. Té capacitat per a uns 900 alumnes incloent estudiants del Grau en Ciències de l'Activitat Física i de l'Esport, del Doble Grau en Ciències de l'Activitat Física i de l'Esport i en Fisioteràpia, del Doble Grau en Educació i en Ciències de l'Activitat Física i de l'Esport, de Màsters i de Doctorat. El centre es creà l'any 1982 i s'ubica al Complex de la Caparrella, a la partida del mateix nom de la capital del Segrià, i disposa de camps d'entrenament propis.

## Referències

* ↑ «RESOLUCIÓ VCP/232/2007, de 16 de gener, per la qual es dona publicitat al Reglament de règim interior de l'Institut Nacional d'Educació Física de Catalunya (INEF de Catalunya).». [Consulta: 30 abril 2020].
* ↑ «Direcció del Centre de Lleida (INEFC)». Web de la Generalitat de Catalunya. [Consulta: 21 gener 2011].
* ↑ «Memòries acadèmiques de l'Institut Nacional d'Educació Física de Catalunya». [Consulta: 1r maig 2020].

## Vegeu també

* INEFC Barcelona

## Enllaços externs

* Web de l'INEFC Lleida Arxivat 2011-09-05 a Wayback Machine.
# INI (format de fitxer)

Fitxer d'Inicialització o fitxer Ini és un fitxer de configuració que conté dades d'aplicacions Microsoft Windows.
A partir de Windows 95 la funcionalitat del format Ini va ser duplicada per la base de dades Registre de Windows encara que no del tot substituïda. Recentment XML ha esdevingut la codificació preferida per a fitxers de configuració, però el format Ini encara es fa servir degut a la seva simplicitat.
Encara que popularitzat per Windows el format Ini s'utilitza en altres sistemes operatius. Permet desar-hi dades de configuració amb un accés fàcil per a la lectura i modificació.

## Format del fitxer
### Format

Els elements d'un fitxer Ini són:

#### Seccions

    Comencen amb una línia que conté una declaració de secció amb un nom de secció entre claus rectangulars com ara [secció1]

#### Paràmetres

    Consisteixen en una línia dins la secció amb un nom, anomenat clau, un signe = i un text fins a final de línia que expresa el valor del paràmetre.

#### Comentari

    Les línies que comencen amb punt i coma, es consideren comentaris i el seu contingut és ignorat a efectes de dades.

### Diferències

El format Ini no està normalitzat i alguns sistemes interpreten elements de manera diferent.

#### Entrecometes

    La implementació de Microsoft Windows elimina els apostrofs o dobles cometes a l'entorn dels valors dels paràmetres.

#### Comentaris

    Programes com ara Samba admeten tant # com ; com a inici de comentari.

#### Valors multilínia

    En uns sistemes una barra invertida a final de línia \ permet continuar el valor a la línia següent. En altres s'admeten seqüències d'escapament \n per a indicar salt línia dins el valor.

#### Paràmetres duplicats

    No hi hauria d'haver paràmetres amb el mateix nom en una mateixa secció. En cas d'haver-n'hi depèn de la implementació si es pren el primer o el darrer.

#### Seccions duplicades

    En cas de seccions amb el mateix nom, la darrera sbustitueix l'anterior en algunes implementacions. En d'altres la llista de paràmetres d'ambdues es fusiona.

#### : en comptes de =

    Algunes implementacions admeten : com a separador entre clau i valor d'un paràmetre.
# Albert Crusat i Domènech

Albert Crusat Domènech (nascut a Rubí, Barcelona el 13 de maig del 1982) és un exfutbolista català de la dècada de 2000.

## Equips

* 2001-2002: RCD Espanyol B
* 2002-2003: RCD Espanyol
* 2003-2004: Rayo Vallecano
* 2004–2005: UE Lleida
* 2005–2011: UD Almería
* 2011-2013: Wigan Athletic
* 2014: Bnei Sakhnin FC.
# Frederic Bosch i Serra

Frederic Bosch i Serra (Barcelona, 29 de gener de 1865 - el Masnou, Maresme, 26 de novembre del 1938) fou un mestre català.
Va ser mestre nacional a la vila del Masnou des del 19 de novembre de 1885. Ocupà la plaça de mestre per oposició i trobà l'escola municipal de nois en total estat d'abandó, amb només tres nens matriculats, fet que atribuïa a haver estat molt temps dirigida per mestres interins i al gran absentisme dels alumnes. En poc més d'un any aconseguí que n'arribessin a 65. A més a més, obrí el mes de gener de 1886 una classe nocturna per a adults, que s'interrompia en els mesos d'estiu, el programa de la qual era dibuix aplicat a arts i oficis, escriptura (dictat i reforma de lletra), lectura i gramàtica, i aritmètica, amb la singularitat que podien assistir gratis a les classes de dibuix els alumnes diürns. Va ser membre del Patronat de la Casa Benèfica del Masnou i es va encarregar de les noves escoles nacionals (actual Escola Ocata). Es jubilà el 1917, després de 32 anys d'exercici de mestre. Durant la Segona República, va ser director de l'Escola del Treball i d'Estudis Secundaris del Masnou.
Va escriure el llibre "Prontuario de urbanidad" (1903), que va traduir més tard al català amb el títol "Promptuari d'urbanitat", i que va tenir nombroses reedicions. Fou mestre del poeta Josep Pujadas i Truch, que li dedicà diversos llibres i poemes.
Es casà amb Josepa Vallès i Castanyet, de Barcelona, i visqueren a l'Escola del Masnou. No tingueren fills.
El 1931 durant la Festa Major, se li va fer un homenatge, juntament amb la directora de la secció de nenes de l'escola, Dolors Torregrossa Moratones, ja difunta, que va culminar amb la instal·lació a les escoles nacionals d'unes làpides d'agraïment. Per aquest homenatge va escriure un fulletó de lloança a la vila del Masnou. El 1935, l'Ajuntament del Masnou va decidir dedicar-li un carrer a la vila (carrer de Frederic Bosch).

## Referències

* 1 2 "La Vanguardia", Edició del dissabte, 31 desembre 1938, pàgina 6
* 1 2 Toran, Rosa. Historia contemporània del Masnou. El Masnou: Ajuntament del Masnou. Arxiu Municipal, 2017, p. 552. ISBN 978-84-697-2290-9.
# En-Me-Nuna

En-Me-Nuna va ser el quinzè rei o ensi de la primera dinastia de Kish a Sumer, esmentat a la llista de reis sumeris. La llista diu que va regnar després de Balih, i li assigna un mític regnat de 660 anys, posterior al diluvi que s'acostuma a datar cap a l'any 2900 aC. El va succeir el seu fill Melem-Kish.

## Referències

* ↑ Jacobsen, Thorkild. The Sumerian king list. Chicago (Ill.): University of Chicago Press, 1973, p. 80.
# Partit del Treball d'Àustria

El Partit del Treball d'Àustria (alemany: Partei der Arbeit Österreichs, PdA) és un partit polític comunista d'Àustria. El PdA va ser fundat el 12 d'octubre de 2013 per Iniciativa Comunista, una escissió marxista-leninista del Partit Comunista d'Àustria (KPÖ), formada pels qui estaven insatisfets amb l'orientació ideològica del KPÖ.

## Història

Iniciativa Comunista era un grup escindit del Partit Comunista d'Àustria fundat el 2005 per a promoure el marxisme-leninisme i reagrupar les forces crítiques amb aquest. El grup va trencar definitivament amb el Partit al·legant falta de democràcia interna, diferències substancials sobre la Unió Europea i l'imperialisme, l'avaluació del socialisme històric, i la participació del KPÖ al partit de l'Esquerra Europea.
Vuit anys després, el partit es va registrar legalment. La Conferència Fundacional del PTA va comptar amb l'assistència d'un centenar de membres i de delegats del Partit Comunista de Grècia (KKE), el Partit Obrer Hongarès (Munkáspárt), el Partit Comunista Alemany (DKP), el Partit Comunista dels Pobles d'Espanya (PCPE) i el Partit Comunista de Turquia (TKP). La Conferència Fundacional també va comptar amb l'assistència de l'ambaixadora de Cuba a Àustria.
Posteriorment, va participar de la creació de la Iniciativa de Partits Comunistes i Obrers, una internacional marxista-leninista europea, i un cop dissolta, en la nova Acció Comunista Europea.

## Eleccions

El PTA va participar en les eleccions per a l'Ajuntament de Viena en 2015 en sis districtes diferents, a saber, Leopoldstadt, Favoriten, Simmering, Meidling, Ottakring i Donaustadt. En total, el PTA va obtenir 441 vots (entre 0,1 i 0,18%). Això va ser insuficient per a obtenir un escó en qualsevol dels consells de districte. No es va presentar a les eleccions legislatives de 2017, i al 2020, a les noves eleccions municipals, el PTA va disputar en algunes ciutats i districtes, com el d'Ottakring, obtenint 79 vots (0,21%), o a Baixa Àustria, aconseguint el primer mandat del consell municipal a Neusiedl an der Zaya.

## Referències

* ↑ «Crida del 1r Ple de Viena de la Iniciativa Comunista (KI)» (en alemany), 25-01-2005. Arxivat de l'original el 2016-03-04. [Consulta: 22 agost 2023].
* ↑ «"La IA hauria de ser una organització en la qual es reuneixin forces actives i conscients de classe"» (en alemany), 22-02-2005. Arxivat de l'original el 2016-03-04. [Consulta: 22 agost 2023].
* 1 2 «Fundado el Partido del Trabajo de Austria! (en alemán)». labournenaustria.at, 14-10-2013. [Consulta: 3 gener 2014].
* ↑ admin. «Die PdA und die Nationalratswahl» (en alemany), 22-06-2017. [Consulta: 22 agost 2023].
* ↑ «16., Ottakring - Bezirksvertretungswahlen 2020, Ergebnisse der Wiener Wahlbehörden"».

## Enllaços externs

* Lloc oficial del Partit del Treball d'Àustria (en alemany)